**(НАЗИВ ШКОЛЕ) (предлог предуговора)**

**Деловодни број: \_\_\_\_\_\_\_\_\_\_\_\_\_\_\_**

**Датум: \_\_\_\_\_\_\_\_\_\_\_\_202 . године**

На основу чл. 13-14. и члана 16. став 1. Закона о дуалном образовању (“Службени гласник РС” бр. 101/2017, 6/2020 и 76/23), а у вези са реализацијом Правилника о плану и програму наставе и учења за стицање образовања у трогодишњем/четворогодишњем трајању у средњој стручној школи за подручје рада \_\_\_\_\_\_\_\_\_ ("Службени гласник РС – Просветни гласник", бр. \_\_\_\_\_\_) (у даљем тексту: План и програм наставе и учења) за генерацију ученика који први разред уписују школске 202 /202 . године,

1. Средња стручна школа „\_\_\_\_\_\_\_\_\_\_\_\_“ (назив) са седиштем у \_\_\_\_\_\_\_\_, ул. \_\_\_\_\_\_\_\_\_\_\_\_\_\_ бр. \_\_\_\_\_, Порески идентификациони број \_\_\_\_\_\_\_\_\_, Матични број \_\_\_\_\_\_\_\_, коју заступа директор \_\_\_\_\_\_\_\_\_\_\_\_\_\_\_ (у даљем тексту: „Школа“)

и

1. Привредно друштво/предузетник „\_\_\_\_\_\_\_\_\_\_\_\_\_\_\_\_“(назив Послодавца)**,** са седиштем у \_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_ бр. \_\_\_\_\_, Порески идентификациони број \_\_\_\_\_\_\_ , Матични број: \_\_\_\_\_\_\_\_\_\_\_\_\_, које заступа директор \_\_\_\_\_\_\_\_\_\_\_ (у даљем тексту: „**Послодавац**“) закључују

**ПРЕДУГОВОР О ДУАЛНОМ ОБРАЗОВАЊУ**

**За образовни профил\_\_\_\_\_\_\_\_\_\_\_\_\_\_\_\_\_\_\_\_\_\_**

**за генерацију ученика \_\_\_\_\_\_\_\_**

**Опште одредбе**

**Члан 1.**

Уговорне стране сагласно констатују:

* да послодавац у виду своје делатности обавља послове \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, за чије је обављање регистровано код Агенције за привредне регистре Републике Србије, која омогућава реализацију садржаја учења кроз рад прописане Планом и програмом наставе и учења;
* да су послодавац и школа сачинили Програм реализације учења кроз рад у складу са чланом 6а Закона о дуалном образовању (у даљем тексту: Закон), који је дат у Прилогу 1. Предуговора и чини његов саставни део;

**Предмет Предуговора**

**Члан 2.**

Предмет овог предуговора је уређење међусобних односа, права и обавеза Школе и Послодавца у вези са реализацијом садржаја учења кроз рад прописаног Планом и програмом наставе и учења, у складу са Програмом реализације учења кроз рад за ученике који први разред уписују у школској 202 /202 . години.

**Место реализације учења кроз рад**

**Члан 3.**

Учење кроз рад ће се реализовати у пословним просторијама „\_\_\_\_\_\_\_\_\_\_\_“(назив Послодавца) на адреси седишта/огранка Послодавца.

(–**Уколико се учење кроз рад спроводи *у просторијама седишта* послодавца навести**:

Учење кроз рад ће се реализовати у пословним просторијама „\_\_\_\_\_\_\_\_\_\_\_“(назив Послодавца) на адреси **седишта** Послодавца.

– **Уколико се учење кроз рад не спроводи у просторијама седишта послодавца већ *у огранку*, навести**:

Учење кроз рад ће се реализовати у пословним просторијама „\_\_\_\_\_\_\_\_\_\_\_“(назив Послодавца) на адреси **огранка** \_\_\_\_\_\_\_\_\_\_\_\_\_\_\_ (навести адресу огранка) Послодавца чије је седиште у \_\_\_\_\_\_\_\_\_\_\_\_\_\_\_. )

**Језик на којем се реализује учење кроз рад**

**Члан 4.**

Учење кроз рад, у складу са Планом и програмом, реализује се на \_\_\_\_\_\_\_\_\_ (српском/мањинском\*) језику.

Послодавац се обавезује да учење кроз рад из става 1. овог члана организује на \_\_\_\_\_\_\_\_\_\_ језику, у складу са Законом.

**План реализације учења кроз рад**

**Члан 5.**

Уговорне стране се обавезују да ће, у међусобној сарадњи, израдити План реализације учења кроз рад који садржи опис активности, место и динамику остваривања учења кроз рад.

**Обавезе послодавца**

**Члан 6.**

Послодавац се обавезује да:

* учење кроз рад реализује о сопственом трошку;
* обезбеди квалитетно и несметано извођење учења кроз рад, у периоду у којем ученик обавља учење кроз рад код Послодавца, у складу са Законом, овим уговором, Програмом наставе и учења и Програмом реализације учења кроз рад;
* обезбеди места за извођење учења кроз рад за највише \_\_\_\_\_\_\_\_\_\_\_\_ а у складу са поднетом Изјавом о спремности за реализацију учења кроз рад за генерацију ученика за коју се потписује Предуговор;
* обезбеди довољан број инструктора, запосленог/запослених код Послодавца, који непосредно обезбеђују да се током учења кроз рад реализују садржаји прописани Планом и програмом наставе и учења и одговорни у да ученици стекну компетенције прописане стадардом квалификације.
* обезбеди обуку ученика из области безбедности и здравља на раду, како у теоријском, тако и у практичном делу пре отпочињања учења кроз рад;
* примењује све опште и посебне мере и прописе из области безбедности и заштите на раду, а нарочито прописе којим се уређује безбедност и заштита деце и омладине на раду;
* омогући спровођење праћења Плана и програма наставе и учења и Програма реализације учења кроз рад у договору и сарадњи са координатором учења кроз рад у објектима Послодавца, у унапред дефинисаним терминима;
* ће инструктор обавестити учења кроз рад уколико ученик има неодложну потребу да напусти учење кроз рад.

**Обавезе школе**

**Члан 7.**

Школа се обавезује да:

* обезбеди присуство ученика у складу са временским распоредом извођења учења кроз рад утврђеним Програмом реализације учења кроз рад;
* пре отпочињања учења кроз рад информише ученика о његовим правима, обавезама и одговорностима за време извођења учења кроз рад код Послодавца;
* ће координатор учења кроз рад у сарадњи са инструктором планирати, пратити, реализовати и вредновати остваривање резултата учења кроз рад ученика код Послодавца, посећивањем ученика за време трајања учења кроз рад код Послодавца у унапред договореном термину, којим се ни на који начин не ремети рад осталих запослених код Послодавца;
* укључи Послодавца у процес распоређивања ученика за учење кроз рад, у складу са правилником којим се уређује начин~~у~~ распоређивања ученика за учење кроз рад;
* објави на својој званичној интернет страници основне информације о плану и програму наставе и учења и друге информације од значаја за извођење учења кроз рад, у року од 15 дана од дана закључења овог предуговора.

**Додатна места за учење кроз рад**

**Члан 8.**

Изузетно од члана 6. став 1. тачке 3.овог члана, ако Послодавац обезбеди додатна места, Школа може упутити на учење кроз рад услове већи број ученика, уз писану сагласност уговорних страна.

**Члан 9.**

Уговорне стране се обавезују да благовремено доставе другој уговорној страни информације о евентуалној или извесној спречености у вршењу обавеза утврђених Предуговором насталом услед више силе.

У случају проглашења ванредног стања или епидемије заразне болести у складу са законом, уговорне стране ће омогућити реализацију учења кроз рад у сарадњи са Школом, у складу са препорукама и инструкцијама надлежних органа.

**Закључивање главног уговора**

**Члан 10.**

Након добијања Потврде о испуњености услова за извођење учења кроз рад, стране ће закључити главни уговор о учењу кроз рад за образовни профил \_\_\_\_\_\_\_\_\_\_\_\_\_\_\_\_\_\_\_ за генерацију ученика који уписују први разред средње школе од школске \_\_\_\_\_\_\_\_\_\_\_\_\_\_\_\_\_\_\_\_\_\_.

Ако нека страна одбије да закључи главни уговор, друга страна ће поднети захтев надлежном суду да наложи другој страни да закључи главни уговор, у складу са Законом о облигационим односима.

**Измене Предуговора**

**Члан 11.**

Све измене овог предуговора стране ће вршити у писаној форми.

**Раскид Предуговора**

**Члан 12.**

До закључења главног уговора, уговорне стране признају овај предуговор као пуноважан.

Ако се у први разред Школе на образовни профил \_\_\_\_\_\_\_\_\_\_\_\_\_\_\_\_\_\_\_\_\_ у школској \_\_\_\_\_\_\_\_\_\_\_\_\_\_ години, не упише ни један ученик, стране могу споразумно да раскину предуговор.

**Супсидијарна примена прописа**

**Члан 13.**

На све што није уређено овим предуговором, сходно ће се примењивати одговарајуће одредбе Закона о дуалном образовању, Закона о основама система образовања и васпитања, Закона о средњем образовању и васпитању и Закона о облигационим односима и других прописа који су релевантни за предмет Уговора.

**Решавање спорова**

**Члан 14.**

Уговорне стране ће све евентуалне спорове решавати мирним путем.

Уколико уговорне стране евентуалне спорове не буду могле да реше мирним путем, решавање истих ће се поверити надлежном суду.

**Завршне одредбе**

**Члан 15.**

Овај предуговор је састављен у два истоветна примерка од чега свака уговорна страна задржава по један примерак.

Послодавац је дужан да уз захтев за утврђивање испуњености услова за учење кроз рад достави Привредној комори Србије копију овог предуговора.

Овај предуговор престаје да важи даном потписивања главног уговора од стране овлашћених лица уговорних страна.

Овај предуговор је израз слободне воље уговорних страна, сачињен без преваре, принуде и заблуде, па га као такав уговорне стране у знак пристанка сагласно потписују.

**За Послодавца: За Школу:**

\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_

директор директор

**Достављено:**

1. Школи;
2. Послодавцу.